CELEX: 42008X0830(01)
Language: lt
Date: 1220054400000
Title: Jungtinių Tautų Organizacijos Europos ekonomikos komisijos (JTO/EEK) taisyklė Nr. 58 – Suvienodintos nuostatos dėl šių transporto priemonių ir jų komponentų patvirtinimo: I. Galinės apsaugos nuo palindimo įtaisų (GAPĮ), II. Transporto priemonių, atsižvelgiant į patvirtinto tipo GAPĮ įrengimą, III. Transporto priemonių, atsižvelgiant į galinę apsaugą nuo palindimo (GAP)

30.8.2008   
            
            
               LT
            
            
               Europos Sąjungos oficialusis leidinys
            
            
               L 232/13
            
          
   Pagal tarptautinę viešąją teisę juridinę galią turi tik JT/EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT/EEK dokumento TRANS/WP.29/343 versiją, kurią galima rasti
   http://www.unece.org/trans/main/wp29/wp29wgs/wp29gen/wp29fdocstts.html
   Jungtinių Tautų Organizacijos Europos ekonomikos komisijos (JTO/EEK) taisyklė Nr. 58 – Suvienodintos nuostatos dėl šių transporto priemonių ir jų komponentų patvirtinimo:
   
               I.
            
            
               Galinės apsaugos nuo palindimo įtaisų (GAPĮ)
            
         
               II.
            
            
               Transporto priemonių, atsižvelgiant į patvirtinto tipo GAPĮ įrengimą
            
         
               III.
            
            
               Transporto priemonių, atsižvelgiant į galinę apsaugą nuo palindimo (GAP)
            
         2 persvarstyta versija
   Įtrauktas visas galiojantis tekstas iki:
   02 serijos pakeitimai. Įsigaliojimo data: 2008 m. liepos 11 d.
   1.   TAIKYMO SRITIS
   1.1.   Ši taisyklė taikoma:
   
               1.1.1.
            
            
               I DALIS: galinės apsaugos nuo palindimo įtaisams (GAPĮ), skirtiems įrengti N2, N3, O3 ir O4 kategorijų transporto priemonėse (1);
            
         
               1.1.2.
            
            
               II DALIS: GAPĮ, kurių tipas patvirtintas pagal šios taisyklės I dalį, įrengimui N2, N3, O3 ir O4
                   (1) kategorijų transporto priemonėse;
            
         
               1.1.3.
            
            
               III DALIS: N2, N3, O3 ir O4
                   (1) kategorijų transporto priemonėms, kuriose įrengtas GAPĮ, kuris nebuvo atskirai patvirtintas pagal šios taisyklės I dalį arba kuris suprojektuotas ir (arba) įrengtas taip, kad jo komponentus galima laikyti visiškai arba iš dalies atitinkančius GAPĮ funkciją.
            
         1.2.   Ši taisyklė netaikoma:
   
               1.2.1.
            
            
               traukiamiesiems įrenginiams, skirtiems automobiliniams traukiniams;
            
         
               1.2.2.
            
            
               priekaboms, kurios specialiai suprojektuotos ir sukonstruotos labai ilgiems nedalomojo ilgio kroviniams vežti, pvz., rąstams, plieno strypams ir kt.;
            
         
               1.2.3.
            
            
               transporto priemonėms, su kurių paskirtimi GAPĮ yra nesuderinamas.
            
         2.   TIKSLAS
   Šios taisyklės tikslas – suteikti veiksmingą apsaugą nuo palindimo po šios taisyklės 1 skirsnyje nurodytomis transporto priemonėmis, galinio susidūrimo su M1 ir N1
       (1) kategorijų transporto priemonėmis atveju.
   3.   I, II IR III DALIMS BENDROS APIBRĖŽTYS
   3.1.   Šioje taisyklėje:
   
               3.1.1.
            
            
               masė be krovinio – parengtos eksploatuoti transporto priemonės masė be keleivių ir be krovinio, bet su degalais, aušinimo skysčiu, tepalais, įrankiais ir atsarginiu ratu (jeigu šiuos elementus transporto priemonės gamintojas priskiria standartinei įrangai);
            
         
               3.1.2.
            
            
               didžiausioji masė – gamintojo nurodyta techniškai leidžiama didžiausioji masė (ši masė gali būti didesnė už nacionalinės administracijos „leidžiamą didžiausiąją masę“);
            
         
               3.1.3.
            
            
               galinės apsaugos nuo palindimo įtaisą paprastai sudaro skersinis ir jungtys su važiuoklės šoninėmis dalimis arba kitais transporto priemonės struktūriniais elementais.
            
         I DALIS:   GALINĖS APSAUGOS NUO PALINDIMO ĮTAISŲ PATVIRTINIMAS
   4.   APIBRĖŽTYS
   4.1.   Šios taisyklės I dalyje:
   
               4.1.1.
            
            
               GAPĮ patvirtinimas – GAPĮ tipo, atitinkančio toliau 7 skirsnyje nustatytus reikalavimus, patvirtinimas;
            
         
               4.1.2.
            
            
               GAPĮ tipas – galinės apsaugos nuo palindimo įtaisai, kurie nesiskiria šiomis esminėmis charakteristikomis: forma, matmenimis, tvirtinimu, medžiagomis ir toliau 5.2.2 punkte nurodytais žymenimis.
            
         5.   PATVIRTINIMO PARAIŠKA
   5.1   GAPĮ patvirtinimo paraišką pateikia GAPĮ gamintojas arba tinkamai įgaliotas jo atstovas.
   5.2.   Su paraiška dėl kiekvieno GAPĮ tipo turi būti pateikiama:
   
               5.2.1.
            
            
               trys egzemplioriai dokumentų, kuriuose pateiktas GAPĮ techninių charakteristikų – jo matmenų, formos, sudedamųjų medžiagų ir įrengimo metodo – aprašymas;
            
         
               5.2.2.
            
            
               GAPĮ tipo bandinys: ant visų pagrindinių bandinio komponentų turi būti aiškiai ir nenutrinamai pažymėtas pareiškėjo prekės pavadinimas arba ženklas ir nurodytas tipas.
            
         5.3.   Technikos tarnybai, atsakingai už patvirtinimo bandymus, pateikiamas tvirtintiną tipą atitinkantis galinės apsaugos nuo palindimo įtaisas.
   5.4.   Prieš suteikdama tipo patvirtinimą kompetentinga institucija patikrina, ar naudojamos tinkamos priemonės veiksmingai gamybos atitikties kontrolei užtikrinti.
   6.   PATVIRTINIMAS
   6.1.   Jei pagal šią taisyklę tvirtinti pateiktas GAPĮ atitinka tolesnio 7 skirsnio reikalavimus, suteikiamas to GAPĮ tipo patvirtinimas.
   6.2.   Kiekvienam patvirtintam tipui suteikiamas patvirtinimo numeris. Pirmi du patvirtinimo numerio skaitmenys (šiuo metu skaitmenys 02 atitinka 02 pakeitimų seriją) nurodo pakeitimų, apimančių suteikiant patvirtinimą priimtus naujausius svarbius techninius taisyklės pakeitimus, seriją. Ta pati Susitariančioji šalis negali suteikti to paties numerio kitam galinės apsaugos nuo palindimo įtaiso tipui.
   6.3.   Šios taisyklės 1 priede pateiktą pavyzdį atitinkančios formos pranešimas apie GAPĮ tipo patvirtinimą, tipo išplėtimo patvirtinimą arba atsisakymą suteikti tipo patvirtinimą pagal šią taisyklę perduodamas šią taisyklę taikančioms 1958 m. Susitarimo šalims.
   6.4.   Prie kiekvieno GAPĮ, atitinkančio pagal šią taisyklę patvirtintą GAPĮ tipą, aiškiai matomoje ir lengvai prieinamoje patvirtinimo blanke nurodytoje vietoje tvirtinamas tarptautinis patvirtinimo ženklas, kurį sudaro:
   
               6.4.1.
            
            
               apskritimas aplink raidę E ir patvirtinimą suteikusios valstybės skiriamasis numeris (2);
            
         
               6.4.2.
            
            
               6.4.1 punkte nurodyto apskritimo dešinėje pusėje įrašytas šios taisyklės numeris, po kurio rašoma raidė R, brūkšnelis ir patvirtinimo numeris.
            
         6.5.   Patvirtinimo ženklas turi būti aiškiai įskaitomas ir nenutrinamas.
   6.6.   Šios taisyklės 4 priede pateikiami patvirtinimo ženklų pavyzdžiai.
   7.   REIKALAVIMAI
   7.1.   Skersinio profilio aukštis neturi būti mažesnis nei 100 mm. Šoniniai kraštiniai skersinio galai neturi būti atlenkti atgal arba turėti aštrių išorinių briaunų; šio reikalavimo laikomasi, jeigu šoniniai kraštiniai skersinio galai išorėje yra suapvalinti ir jeigu jų kreivio spindulys ne mažesnis nei 2,5 mm.
   7.2.   GAPĮ gali būti sukonstruotas taip, kad galinėje transporto priemonės dalyje jis galėtų būti keičiamos padėties. Šiuo atveju turi būti numatytas metodas tą įtaisą įtvirtinti eksploatuoti tinkamoje padėtyje, kad padėties niekaip nebūtų įmanoma pakeisti netyčia. Operatoriaus naudojama jėga įtaiso padėčiai keisti neturi viršyti 40 daN.
   7.3.   GAPĮ turi būti tinkamas jėgų, veikiančių lygiagrečiai išilginei transporto priemonės ašiai, apkrovai išlaikyti. (Tai turi būti įrodoma taikant šios taisyklės 5 priede nurodytą bandymo procedūrą ir bandymo sąlygas.) Didžiausias horizontalusis GAPĮ pokrypis, pastebimas veikiant 5 priede nurodytomis bandymo jėgomis ir po jų veikimo, registruojamas tipo patvirtinimo pranešime (1 priedas, 8 punktas).
   7.4.   Transporto priemonėse, kurių gale įmontuota keltuvo platforma, apsaugos nuo palindimo įtaisas gali būti su tarpu, kuris būtinas įrenginiui. Tokiu atveju taikomi šie specialieji reikalavimai:
   
               7.4.1.
            
            
               didžiausia šoninė prošvaisa, matuojama tarp apsaugos nuo palindimo įtaiso dalių ir keltuvo platformos dalių, kurios veikiant keltuvui juda tarpu ir dėl kurių būtina numatyti tarpą, negali būti didesnis nei 2,5 cm;
            
         
               7.4.2.
            
            
               atskirų apsaugos nuo palindimo įtaiso dalių, įskaitant esančias kėlimo mechanizmo šonuose (jeigu tokios yra), naudingas paviršiaus plotas visais atvejais neturi būti mažesnis nei 350 cm2;
               Vis dėlto kai transporto priemonės plotis mažesnis negu 2 000 mm ir neįmanoma laikytis pirmiau nurodyto reikalavimo, naudingas paviršiaus plotas gali būti mažesnis su sąlyga, kad laikomasi atsparumo apkrovai kriterijų.
            
         8.   GAMYBOS ATITIKTIS
   Gamybos atitikties procedūros turi atitikti nustatytąsias Susitarimo 2 priedėlyje (E/EEK/324-E/EEK/TRANS/505/Rev.2), taikant šiuos reikalavimus:
   
               8.1.
            
            
               kiekvienas pagal šią taisyklę patvirtintas galinės apsaugos nuo palindimo įtaisas turi būti pagamintas taip, kad atitiktų pagal pirmiau 7 skirsnyje nustatytus reikalavimus patvirtintą tipą;
            
         
               8.2.
            
            
               tipo patvirtinimą suteikusi institucija gali bet kuriuo metu patikrinti kiekvienoje gamybos įmonėje taikomą atitikties kontrolės metodiką. Paprastai šie patikrinimai atliekami kartą per dvejus metus.
            
         9.   BAUDOS UŽ GAMYBOS NEATITIKTĮ
   9.1.   Pagal šią taisyklę suteiktas GAPĮ tipo patvirtinimas gali būti panaikintas, jeigu nesilaikoma pirmiau nustatytų reikalavimų arba jeigu apsaugos įtaisas neišlaikė 5 priede nustatyto bandymo.
   9.2.   Jei šią taisyklę taikanti Susitariančioji šalis panaikina anksčiau suteiktą patvirtinimą, apie tai nedelsdama informuoja kitas šią taisyklę taikančias Susitariančiąsias šalis šios taisyklės 1 priede pateiktą pavyzdį atitinkančios formos pranešimu.
   10.   GAPĮ TIPO PATVIRTINIMO PAKEITIMAS IR TIPO IŠPLĖTIMO PATVIRTINIMAS
   10.1.   Apie kiekvieną GAPĮ tipo pakeitimą pranešama GAPĮ tipą patvirtinusiam administracijos skyriui. Tada skyrius gali:
   
               10.1.1.
            
            
               laikyti, kad pakeitimai greičiausiai neturi pastebimo neigiamo poveikio ir kad bet kokiu atveju GAPĮ vis dar atitinka reikalavimus, arba
            
         
               10.1.2.
            
            
               iš technikos tarnybos, atsakingos už bandymus, reikalauti papildomų bandymų ataskaitos.
            
         10.2.   Apie patvirtinimo suteikimą arba atsisakymą suteikti patvirtinimą šią taisyklę taikančioms Susitariančiosioms šalims pranešama ir nurodomi pakeitimai 6.3 punkte aprašyta tvarka.
   10.3.   Tipo išplėtimo patvirtinimą suteikianti kompetentinga institucija tokiam išplėtimo patvirtinimui paskiria serijos numerį ir apie tai šios taisyklės 1 priede pateiktą pavyzdį atitinkančios formos pranešimu informuoja kitas šią taisyklę taikančias 1958 m. Susitarimo šalis.
   11.   VISIŠKAI NUTRAUKTA GAMYBA
   Jei patvirtinimo turėtojas visiškai nutraukia pagal šią taisyklę patvirtinto tipo galinės apsaugos nuo palindimo įtaisų gamybą, apie tai informuoja tipo patvirtinimą suteikusią instituciją. Tokį pranešimą gavusi institucija šios taisyklės 1 priede pateiktą pavyzdį atitinkančios formos pranešimu informuoja kitas šią taisyklę taikančias 1958 m. Susitarimo šalis.
   12.   UŽ PATVIRTINIMO BANDYMUS ATSAKINGŲ TECHNIKOS TARNYBŲ IR ADMINISTRACIJOS SKYRIŲ PAVADINIMAI BEI ADRESAI
   Šią taisyklę taikančios 1958 m. Susitarimo šalys Jungtinių Tautų Sekretoriatui praneša už patvirtinimo bandymus atsakingų technikos tarnybų ir patvirtinimą suteikiančių administracijos skyrių, kuriems siunčiami kitose valstybėse išduoti patvirtinimo, išplėtimo patvirtinimo, atsisakymo suteikti patvirtinimą ar patvirtinimo panaikinimo pranešimai, pavadinimus ir adresus.
   II DALIS:   TRANSPORTO PRIEMONIŲ PATVIRTINIMAS, ATSIŽVELGIANT Į PATVIRTINTO TIPO GAPĮ ĮRENGIMĄ
   13.   APIBRĖŽTYS
   13.1.   Šios taisyklės II dalyje:
   
               13.1.1.
            
            
               transporto priemonės patvirtinimas – transporto priemonės tipo patvirtinimas, atsižvelgiant į patvirtinto tipo GAPĮ įrengimą pagal šios taisyklės I dalį;
            
         
               13.1.2.
            
            
               transporto priemonės tipas – tai transporto priemonės, nesiskiriančios šiais esminiais aspektais:
               
                           —
                        
                        
                           galinės ašies pločiu;
                        
                     
                           —
                        
                        
                           transporto priemonės galinės dalies struktūra, matmenimis, forma bei aukščiu nuo žemės ir pakabos charakteristikomis tiek, kiek jie susiję su šios taisyklės 19 skirsnyje nustatytais reikalavimais;
                        
                     
                           —
                        
                        
                           transporto priemonėje įrengtais patvirtintais galinės apsaugos nuo palindimo įtaisais.
                        
                     
         13.2.   Kitos II dalyje vartojamos apibrėžtys pateikiamos šios taisyklės 3 skirsnyje.
   14.   PATVIRTINIMO PARAIŠKA
   14.1.   Transporto priemonės tipo patvirtinimo paraišką, atsižvelgiant į patvirtinto tipo galinės apsaugos nuo palindimo įtaiso(-ų) įrengimą, pateikia transporto priemonės gamintojas arba tinkamai įgaliotas jo atstovas.
   14.2.   Su paraiška pateikiami trys egzemplioriai toliau išvardytų dokumentų ir tokia informacija:
   
               14.2.1.
            
            
               transporto priemonės brėžiniai, kuriuose, remiantis šios taisyklės 13.1.2 punkte išdėstytais kriterijais, parodytas transporto priemonės tipo šoninis ir galinis vaizdas ir nurodomi patvirtinto(-ų) galinės apsaugos nuo palindimo įtaiso(-ų) padėtis ir informacija apie šio(-ių) įtaiso(-ų) dalių, tvirtinamų prie transporto priemonės važiuoklės, konstrukciją;
            
         
               14.2.2.
            
            
               didžiausioji transporto priemonės masė;
            
         
               14.2.3.
            
            
               transporto priemonėje skirtų įrengti galinės apsaugos nuo palindimo įtaisų sąrašas;
            
         
               14.2.4.
            
            
               kompetentingos institucijos prašymu taip pat pateikiamas kiekvieno GAPĮ tipo patvirtinimo pranešimo blankas (t. y. šios taisyklės 1 priedas).
            
         14.3.   Technikos tarnybai, atsakingai už patvirtinimo bandymus, pateikiama tvirtintiną tipą atitinkanti transporto priemonė, kurioje įrengtas patvirtintas GAPĮ.
   14.3.1.   Su transporto priemone, kurioje nėra visų tipui reikalingų komponentų, gali būti atliekamas bandymas, jei pareiškėjas gali kompetentingai institucijai įrodyti, kad šių komponentų nebuvimas neturės įtakos patikrinimų rezultatams, kiek tai susiję su šios taisyklės reikalavimais.
   14.4.   Prieš suteikdama tipo patvirtinimą kompetentinga institucija patikrina, ar naudojamos tinkamos priemonės veiksmingiems gaminių atitikties patikrinimams užtikrinti.
   15.   PATVIRTINIMAS
   15.1.   Jei pagal šią taisyklę patvirtinti pateiktoje transporto priemonėje yra patvirtintas GAPĮ ir ji atitinka 16 skirsnio reikalavimus, suteikiamas tos transporto priemonės tipo patvirtinimas.
   15.2.   Kiekvienam patvirtintam tipui suteikiamas patvirtinimo numeris. Pirmi du patvirtinimo numerio skaitmenys (šiuo metu skaitmenys 02 atitinka 02 pakeitimų seriją) nurodo pakeitimų, apimančių suteikiant patvirtinimą priimtus naujausius svarbius techninius taisyklės pakeitimus, seriją. Ta pati Susitariančioji šalis negali suteikti to paties numerio kitam transporto priemonių tipui.
   15.3.   Šios taisyklės 1 priede pateiktą pavyzdį atitinkančios formos pranešimas apie transporto priemonės tipo patvirtinimą, tipo išplėtimo patvirtinimą arba atsisakymą suteikti tipo patvirtinimą pagal šią taisyklę perduodamas šią taisyklę taikančioms 1958 m. Susitarimo šalims.
   15.4.   Prie kiekvienos transporto priemonės, atitinkančios pagal šią taisyklę patvirtintą transporto priemonės tipą, aiškiai matomoje ir lengvai prieinamoje patvirtinimo blanke nurodytoje vietoje tvirtinamas tarptautinis patvirtinimo ženklas, kurį sudaro:
   
               15.4.1.
            
            
               apskritimas aplink raidę E ir patvirtinimą suteikusios valstybės skiriamasis numeris (3);
            
         
               15.4.2.
            
            
               15.4.1 punkte nurodyto apskritimo dešinėje pusėje įrašytas šios taisyklės numeris, po kurio rašoma raidė R, brūkšnelis ir patvirtinimo numeris.
            
         15.5.   Jei patvirtinimą pagal šią taisyklę išdavusioje valstybėje transporto priemonė atitinka transporto priemonės tipą, patvirtintą pagal vieną arba daugiau prie Susitarimo pridėtų taisyklių, 15.4.1 punkte nurodyto simbolio kartoti nereikia; tokiu atveju taisyklės ir patvirtinimo numeriai bei papildomi visų taisyklių, pagal kurias patvirtinimas suteiktas valstybėje, suteikusioje patvirtinimą pagal šią taisyklę, simboliai išdėstomi vertikaliai stulpeliais į dešinę nuo 15.4.1 punkte nurodyto simbolio.
   15.6.   Patvirtinimo ženklas turi būti aiškiai įskaitomas ir nenutrinamas.
   15.7.   Patvirtinimo ženklas turi būti prie gamintojo pritvirtintos transporto priemonės duomenų plokštelės arba ant jos.
   15.8.   Šios taisyklės 4 priede pateikiami patvirtinimo ženklų išdėstymo pavyzdžiai.
   16.   PATVIRTINTO GAPĮ ĮRENGIMO REIKALAVIMAI
   16.1.   Apsaugos įtaiso apatinės dalies prošvaisa, net ir tada, kai transporto priemonė nepakrauta, per visą jos plotį neturi viršyti 550 mm ir turi būti tokia, kad bandymo jėgų, veikiančių įtaisą pagal šios taisyklės I dalį ir užregistruotų tipo patvirtinimo pranešimo blanke (1 priedas, 7 punktas), veikimo taškų aukštis nuo žemės neviršytų 600 mm.
   16.2.   Galinės apsaugos įtaiso plotis jokioje vietoje neturi būti didesnis už labiausiai nutolusiuose ratų taškuose išmatuotą galinės ašies plotį, išskyrus padangų išsipūtimus prie žemės. Taip pat įtaisas abiejuose šonuose neturi būti siauresnis nei 100 mm. Jeigu yra daugiau nei viena galinė ašis, paisoma plačiausios galinės ašies pločio. Be to, turi būti patikrinti ir užregistruoti tipo patvirtinimo pranešimo blanke 5 priedo 3.1.2 ir 3.1.3 punktų reikalavimai, susiję su atstumu nuo bandymo jėgų veikimo taškų iki galinių ratų išorinių kraštų (1 priedas, 7 skirsnis).
   16.3.   Įtaisas turi būti įrengtas taip, kad horizontalus atstumas tarp galinės įtaiso dalies ir transporto priemonės galinės dalies iškyšos, įskaitant bet kokį keltuvo platformos mechanizmą, išmatuotas prie bet kurio bandymo jėgų veikimo taško (1 priedas, 8 punktas) suteikiant galinės apsaugos nuo palindimo įtaiso tipo patvirtinimą pagal šios taisyklės I dalies nuostatas ir užregistruotas tipo patvirtinimo pranešimo blanke, neviršytų 400 mm, atėmus užregistruotą deformaciją (I dalies 7.3 punktas). Matuojant šį atstumą neturi būti paisoma tų transporto priemonės dalių, kurios yra aukščiau nei 2 m virš žemės, kai transporto priemonė nepakrauta.
   16.4.   Didžiausioji transporto priemonės tipo, kuriam prašoma suteikti patvirtinimą, masė neturi viršyti kiekvieno patvirtinto GAPĮ, skirto įrengti toje transporto priemonėje, tipo patvirtinimo pranešimo blanke nurodytos vertės.
   17.   GAMYBOS ATITIKTIS
   Gamybos atitikties procedūros turi atitikti nustatytąsias Susitarimo 2 priedėlyje (E/ECE/324-E/ECE/TRANS/505/Rev.2), taikant šiuos reikalavimus:
   
               17.1.
            
            
               kiekviena pagal šią taisyklę patvirtinta transporto priemonė turi būti pagaminta taip, kad atitiktų pagal pirmiau 16 skirsnyje nustatytus reikalavimus patvirtintą tipą;
            
         
               17.2.
            
            
               tipo patvirtinimą suteikusi institucija gali bet kuriuo metu patikrinti kiekvienoje gamybos įmonėje taikomą atitikties kontrolės metodiką. Paprastai šie patikrinimai atliekami kartą per dvejus metus.
            
         18.   BAUDOS UŽ GAMYBOS NEATITIKTĮ
   18.1.   Pagal šią taisyklę suteiktas transporto priemonės tipo patvirtinimas gali būti panaikintas, jei nesilaikoma pirmiau nustatytų reikalavimų.
   18.2.   Jei šią taisyklę taikanti Susitariančioji šalis panaikina anksčiau suteiktą patvirtinimą, apie tai šios taisyklės 2 priede pateiktą pavyzdį atitinkančios formos pranešimu nedelsdama informuoja kitas šią taisyklę taikančias Susitariančiąsias šalis.
   19.   TRANSPORTO PRIEMONĖS TIPO PATVIRTINIMO PAKEITIMAS IR TIPO IŠPLĖTIMO PATVIRTINIMAS
   19.1.   Apie kiekvieną transporto priemonės tipo pakeitimą pranešama transporto priemonės tipą patvirtinusiam administracijos skyriui. Tada skyrius gali:
   
               19.1.1.
            
            
               laikyti, kad pakeitimai greičiausiai neturi pastebimo neigiamo poveikio ir kad bet kokiu atveju transporto priemonė vis dar atitinka reikalavimus, arba
            
         
               19.1.2.
            
            
               iš technikos tarnybos, atsakingos už bandymų atlikimą, reikalauti papildomų bandymų ataskaitos.
            
         19.2.   Apie patvirtinimo suteikimą arba atsisakymą suteikti patvirtinimą, nurodant pakeitimus, šią taisyklę taikančioms Susitarimo šalims pranešama 15.3 punkte aprašyta tvarka.
   19.3.   Tipo išplėtimo patvirtinimą suteikianti kompetentinga institucija tokiam išplėtimo patvirtinimui paskiria serijos numerį ir apie tai šios taisyklės 2 priede pateiktą pavyzdį atitinkančios formos pranešimu informuoja kitas šią taisyklę taikančias 1958 m. Susitarimo šalis.
   20.   VISIŠKAI NUTRAUKTA GAMYBA
   Jei patvirtinimo turėtojas visiškai nutraukia pagal šią taisyklę patvirtinto tipo galinės apsaugos nuo palindimo įtaisų gamybą, apie tai informuoja tipo patvirtinimą suteikusią instituciją. Tokį pranešimą gavusi institucija šios taisyklės 2 priede pateiktą pavyzdį atitinkančios formos pranešimu informuoja kitas šią taisyklę taikančias 1958 m. Susitarimo šalis.
   21.   UŽ PATVIRTINIMO BANDYMUS ATSAKINGŲ TECHNIKOS TARNYBŲ IR ADMINISTRACIJOS SKYRIŲ PAVADINIMAI BEI ADRESAI
   Šią taisyklę taikančios 1958 m. Susitarimo šalys Jungtinių Tautų Sekretoriatui praneša už patvirtinimo bandymus atsakingų technikos tarnybų ir patvirtinimą suteikiančių administracijos skyrių, kuriems siunčiami kitose valstybėse išduoti patvirtinimo, išplėtimo patvirtinimo, atsisakymo suteikti patvirtinimą ar patvirtinimo panaikinimo pranešimai, pavadinimus ir adresus.
   III DALIS:   TRANSPORTO PRIEMONIŲ PATVIRTINIMAS ATSIŽVELGIANT Į GALINĘ APSAUGĄ NUO PALINDIMO (GAP)
   22.   APIBRĖŽTYS
   22.1.   Šios taisyklės III dalyje:
   
               22.1.1.
            
            
               transporto priemonės patvirtinimas – transporto priemonės tipo patvirtinimas, atsižvelgiant į galinę apsaugą nuo palindimo po ja;
            
         
               22.1.2.
            
            
               transporto priemonės tipas – kategorija transporto priemonių, kurios nesiskiria šiais esminiais aspektais: galinės ašies pločiu, transporto priemonės galinės dalies struktūra, matmenimis, forma bei medžiagomis ir pakabos charakteristikomis tiek, kiek jie susiję su šios taisyklės 25 skirsnyje nustatytais reikalavimais;
            
         
               22.1.3.
            
            
               galinė apsauga nuo palindimo reiškia, kad transporto priemonės gale yra vienas iš šių elementų:
               
                           22.1.3.1.
                        
                        
                           specialus galinės apsaugos nuo palindimo įtaisas, arba
                        
                     
                           22.1.3.2.
                        
                        
                           kėbulas, važiuoklės dalys ar kiti komponentai, kuriuos dėl jų formos ir charakteristikų galima laikyti visiškai arba iš dalies atliekančiais GAPĮ funkciją.
                        
                     
         22.2.   Kitos III dalyje vartojamos apibrėžtys pateikiamos šios taisyklės 3 skirsnyje.
   23.   PATVIRTINIMO PARAIŠKA
   23.1.   Transporto priemonės tipo patvirtinimo paraišką, atsižvelgiant į esamą galinę apsaugą nuo palindimo, pateikia transporto priemonės gamintojas arba tinkamai įgaliotas jo atstovas.
   23.2.   Su paraiška pateikiamai trys egzemplioriai toliau išvardytų dokumentų ir tokia informacija:
   
               23.2.1.
            
            
               išsamus transporto priemonės tipo aprašymas, pateikiant informacijos apie jos konstrukciją, matmenis, formą ir sudedamąsias medžiagas tiek, kiek būtina pagal šią taisyklę;
            
         
               23.2.2.
            
            
               transporto priemonės brėžiniai, kuriuose parodytas konkretaus tipo transporto priemonės šoninis ir galinis vaizdas bei konstrukcijos galinių dalių elementai;
            
         
               23.2.3.
            
            
               didžiausioji transporto priemonės masė;
            
         
               23.2.4.
            
            
               išsamus GAP elementų aprašymas: informacija apie jų matmenis, formą, sudedamąsias medžiagas ir vietą transporto priemonėje.
            
         23.3.   Techninei tarnybai, atsakingai už patvirtinimo bandymų atlikimą, pateikiama tvirtintiną tipą atitinkanti transporto priemonė.
   23.3.1.   Su transporto priemone, kurioje nėra visų tipui reikalingų komponentų, gali būti atliekamas bandymas, jei pareiškėjas gali kompetentingai institucijai įrodyti, kad šių komponentų nebuvimas neturės įtakos patikrinimo rezultatams, kiek tai susiję su šios taisyklės reikalavimais.
   23.4.   Prieš suteikdama tipo patvirtinimą kompetentinga institucija patikrina, ar naudojamos tinkamos priemonės veiksmingiems gaminių atitikties patikrinimams užtikrinti.
   24.   PATVIRTINIMAS
   24.1.   Jei pagal šią taisyklę patvirtinti pateikta transporto priemonė atitinka 25 skirsnio reikalavimus, suteikiamas tos transporto priemonės tipo patvirtinimas.
   24.2.   Kiekvienam patvirtintam tipui suteikiamas patvirtinimo numeris. Pirmi du patvirtinimo numerio skaitmenys (šiuo metu skaitmenys 02 atitinka 02 pakeitimų seriją) nurodo pakeitimų, apimančių suteikiant patvirtinimą priimtus naujausius svarbius techninius taisyklės pakeitimus, seriją. Ta pati Susitariančioji šalis negali suteikti to paties numerio kitam transporto priemonių tipui.
   24.3.   Šios taisyklės 1 priede pateiktą pavyzdį atitinkančios formos pranešimas apie transporto priemonės tipo patvirtinimą, tipo išplėtimo patvirtinimą arba atsisakymą suteikti tipo patvirtinimą pagal šią taisyklę perduodamas šią taisyklę taikančioms 1958 m. Susitarimo šalims.
   24.4.   Prie kiekvienos transporto priemonės, atitinkančios pagal šią taisyklę patvirtintą transporto priemonės tipą, aiškiai matomoje ir lengvai prieinamoje patvirtinimo blanke nurodytoje vietoje tvirtinamas tarptautinis patvirtinimo ženklas, kurį sudaro:
   
               24.4.1.
            
            
               apskritimas aplink raidę E ir patvirtinimą suteikusios valstybės skiriamasis numeris (4);
            
         
               24.4.2.
            
            
               24.4.1 punkte nurodyto apskritimo dešinėje pusėje įrašytas šios taisyklės numeris, po kurio rašoma raidė R, brūkšnelis ir patvirtinimo numeris.
            
         24.5.   Jei patvirtinimą pagal šią taisyklę išdavusioje valstybėje transporto priemonė atitinka transporto priemonės tipą, patvirtintą pagal vieną arba daugiau prie Susitarimo pridėtų taisyklių, 24.4.1 punkte nurodyto simbolio kartoti nereikia; tokiu atveju taisyklės ir patvirtinimo numeriai bei papildomi visų taisyklių, pagal kurias patvirtinimas suteiktas valstybėje, kuri suteikė patvirtinimą pagal šią taisyklę, simboliai išdėstomi vertikaliai stulpeliais į dešinę nuo 24.4.1 punkte nurodyto simbolio.
   24.6.   Patvirtinimo ženklas turi būti aiškiai įskaitomas ir nenutrinamas.
   24.7.   Patvirtinimo ženklas turi būti prie gamintojo pritvirtintos transporto priemonės duomenų plokštelės arba ant jos.
   24.8.   Šios taisyklės 4 priede pateikiami patvirtinimo ženklų išdėstymo pavyzdžiai.
   25.   GALINĖS APSAUGOS NUO PALINDIMO REIKALAVIMAI
   25.1.   Galinės apsaugos nuo palindimo elementų apatinės dalies prošvaisa, net ir tada, kai transporto priemonė nepakrauta, per visą jos plotį neturi viršyti 550 mm.
   25.2.   Galinės apsaugos nuo palindimo elementai turi būti įrengti kuo arčiau transporto priemonės galo.
   25.3.   Galinės apsaugos nuo palindimo elementų plotis jokioje vietoje neturi būti didesnis už labiausiai nutolusiuose ratų taškuose išmatuotą galinės ašies plotį, išskyrus padangų išsipūtimus prie žemės. Tie elementai abiejuose kraštuose neturi būti siauresni nei 100 mm. Jeigu yra daugiau nei viena galinė ašis, paisoma plačiausios galinės ašies pločio. Kai elementai yra transporto priemonės kėbulo, kurio plotis viršija galinės ašies plotį, viduje arba į jį integruoti, netaikomas reikalavimas, kad galinės apsaugos nuo palindimo elementų plotis neturi viršyti galinės ašies pločio.
   25.4.   Apsaugos nuo palindimo elementų profilio aukštis neturi būti didesnis negu 100 mm. Šoniniai kraštiniai apsaugos nuo palindimo elementų galai neturi būti atlenkti atgal arba turėti aštrių išorinių briaunų; šio reikalavimo laikomasi, jeigu šoniniai kraštiniai apsaugos nuo palindimo elementų galai išorėje yra suapvalinti ir jeigu jų kreivio spindulys ne mažesnis nei 2,5 mm.
   25.5.   GAP elementai gali būti sukonstruoti taip, kad galinėje transporto priemonės dalyje galėtų būti keičiamos padėties. Šiuo atveju turi būti numatytas metodas tuos elementus įtvirtinti eksploatuoti tinkamoje padėtyje, kad padėties niekaip nebūtų įmanoma pakeisti netyčia. Operatoriaus naudojama jėga GAP elementų padėčiai keisti neturi viršyti 40 daN.
   25.6.   GAP elementai turi būti tinkami jėgų, veikiančių lygiagrečiai išilginei transporto priemonės ašiai, apkrovai išlaikyti ir, kai nustatyti į eksploatavimo padėtį, būti sujungti su važiuoklės skersiniais arba kitais juos pakeičiančiais įtaisais. Reikalavimas įvykdytas, jeigu įrodoma, jog, veikiant 5 priede aprašytai jėgai ir jai nustojus veikti, horizontalusis atstumas tarp galinės įtaiso dalies ir transporto priemonės galinės dalies iškyšos, įskaitant bet kokį keltuvo platformos mechanizmą, bet kokiame bandymo jėgų veikimo taške neviršija 400 mm. Matuojant šį atstumą neturi būti paisoma tų transporto priemonės dalių, kurios yra aukščiau nei 2 m virš žemės, kai transporto priemonė nepakrauta.
   25.7.   Jeigu galima skaičiavimais įrodyti, kad laikomasi 5 priedo 3 skirsnio reikalavimų, nereikalaujama atlikti praktinio bandymo. Jeigu atliekamas praktinis bandymas, įtaisas turi būti sujungtas su transporto priemonės važiuoklės skersiniais arba su svarbia jų dalimi ar kitomis konstrukcijos dalimis.
   25.8.   Transporto priemonėse, kuriose įmontuota keltuvo platforma, apsaugos nuo palindimo įtaisas gali būti su tarpu, kuris būtinas įrenginiui. Tokiu atveju taikomi šie specialieji reikalavimai:
   
               25.8.1.
            
            
               didžiausia šoninė prošvaisa, matuojama tarp apsaugos nuo palindimo įtaiso dalių ir keltuvo platformos dalių, kurios veikiant keltuvui juda tarpu ir kurioms tarpas yra būtinas, negali būti didesnis nei 2,5 cm;
            
         
               25.8.2.
            
            
               atskiros apsaugos nuo palindimo įtaiso dalys, įskaitant esančias kėlimo mechanizmo šonuose (jeigu tokios yra), privalo turėti naudingą paviršiaus plotą, kuris visais atvejais negali būti mažesnis nei 350 cm2.
               Vis dėlto kai transporto priemonės plotis mažesnis nei 2 000 mm ir neįmanoma laikytis pirmiau nurodyto reikalavimo, naudingas paviršiaus plotas gali būti mažesnis su sąlyga, kad laikomasi atsparumo apkrovai kriterijų.
            
         26.   GAMYBOS ATITIKTIS
   Gamybos atitikties procedūros turi atitikti nustatytąsias Susitarimo 2 priedėlyje (E/ECE/324-E/ECE/TRANS/505/Rev.2), taikant šiuos reikalavimus:
   
               26.1.
            
            
               kiekviena pagal šią taisyklę patvirtinta transporto priemonė turi būti pagaminta taip, kad atitiktų tipą, kuris patvirtintas pagal pirmiau 25 skirsnyje nustatytus reikalavimus;
            
         
               26.2.
            
            
               tipo patvirtinimą suteikusi institucija gali bet kuriuo metu patikrinti kiekvienoje gamybos įmonėje taikomą atitikties kontrolės metodiką. Paprastai šie patikrinimai atliekami kartą per dvejus metus.
            
         27.   BAUDOS UŽ GAMYBOS NEATITIKTĮ
   27.1.   Pagal šią taisyklę suteiktas transporto priemonės tipo patvirtinimas gali būti panaikintas, jeigu nesilaikoma pirmiau nustatytų reikalavimų arba jeigu transporto priemonė neišlaikė 5 priede nustatyto bandymo.
   27.2.   Jei šią taisyklę taikanti Susitariančioji šalis panaikina anksčiau suteiktą patvirtinimą, apie tai pranešimu, kurio forma atitinka šios taisyklės 3 priede pateiktą pavyzdį, nedelsdama informuoja kitas šią taisyklę taikančias Susitariančiąsias šalis.
   28.   TRANSPORTO PRIEMONĖS TIPO PATVIRTINIMO PAKEITIMAS IR TIPO IŠPLĖTIMO PATVIRTINIMAS
   28.1.   Apie kiekvieną transporto priemonės tipo pakeitimą pranešama transporto priemonės tipą patvirtinusiam administracijos skyriui. Tada skyrius gali:
   
               28.1.1.
            
            
               laikyti, kad pakeitimai greičiausiai neturi pastebimo neigiamo poveikio ir kad bet kokiu atveju transporto priemonė vis dar atitinka reikalavimus, arba
            
         
               28.1.2.
            
            
               iš technikos tarnybos, atsakingos už bandymus, reikalauti papildomų bandymų ataskaitos.
            
         28.2.   Apie patvirtinimo suteikimą arba atsisakymą suteikti patvirtinimą šią taisyklę taikančioms Susitariančiosioms šalims pranešama ir nurodomi pakeitimai 24.3 punkte aprašyta tvarka.
   28.3.   Tipo išplėtimo patvirtinimą suteikianti kompetentinga institucija tokiam išplėtimui paskiria serijos numerį ir šios taisyklės 3 priede pateiktą pavyzdį atitinkančios formos pranešimu apie tai informuoja kitas šią taisyklę taikančias 1958 m. Susitarimo šalis.
   29.   VISIŠKAI NUTRAUKTA GAMYBA
   Jei patvirtinimo turėtojas visiškai nutraukia pagal šią taisyklę patvirtinto tipo transporto priemonių gamybą, apie tai informuoja tipo patvirtinimą suteikusią instituciją. Tokį pranešimą gavusi institucija šios taisyklės 3 priede pateiktą pavyzdį atitinkančios formos pranešimu informuoja kitas šią taisyklę taikančias 1958 m. Susitarimo šalis.
   30.   UŽ PATVIRTINIMO BANDYMUS ATSAKINGŲ TECHNIKOS TARNYBŲ IR ADMINISTRACIJOS SKYRIŲ PAVADINIMAI BEI ADRESAI
   Šią taisyklę taikančios 1958 m. Susitarimo šalys Jungtinių Tautų Sekretoriatui praneša už patvirtinimo bandymus atsakingų technikos tarnybų ir patvirtinimą suteikiančių administracijos skyrių, kuriems siunčiami kitose valstybėse išduoti patvirtinimo, išplėtimo patvirtinimo, atsisakymo suteikti patvirtinimą ar patvirtinimo panaikinimo pranešimai, pavadinimus ir adresus.
   IV DALIS:   PEREINAMOJO LAIKOTARPIO NUOSTATOS
   31.   PEREINAMOJO LAIKOTARPIO NUOSTATOS
   31.1.   Nuo oficialios 02 serijos pakeitimų įsigaliojimo datos nė viena šią taisyklę taikanti Susitariančioji šalis negali:
   
               a)
            
            
               atsisakyti suteikti patvirtinimą pagal šios taisyklės su pakeitimais, padarytais 02 serijos pakeitimais, I, II ir III dalis;
            
         
               b)
            
            
               atmesti komponento arba atskiro techninio mazgo tipą, patvirtintą pagal šios taisyklės su pakeitimais, padarytais 02 serijos pakeitimais, I dalį;
            
         
               c)
            
            
               drausti įrengti transporto priemonėje komponentą arba atskirą techninį mazgą, patvirtintą pagal šios taisyklės su pakeitimais, padarytais 02 serijos pakeitimais, I ir II dalis;
            
         31.2.   18 mėnesių nuo šios taisyklės su pakeitimais, padarytais 02 serijos pakeitimais, įsigaliojimo dienos šią taisyklę taikančios Susitariančiosios šalys:
   
               a)
            
            
               negali atmesti komponento arba atskiro techninio mazgo tipą, patvirtintą pagal šios taisyklės su pakeitimais, padarytais 01 serijos pakeitimais, I dalį;
            
         
               b)
            
            
               negali atsisakyti suteikti patvirtinimus tiems komponentų arba atskirų techninių mazgų tipams, kurie atitinka šios taisyklės su pakeitimais, padarytais 01 serijos pakeitimais, I dalies reikalavimus;
            
         
               c)
            
            
               negali atsisakyti suteikti tipo išplėtimo patvirtinimą tiems komponentams arba atskiriems techniniams mazgams, kurie atitinka šios taisyklės su pakeitimais, padarytais 01 serijos pakeitimais, I dalies reikalavimus;
            
         
               d)
            
            
               toliau leidžia įrengti transporto priemonėje komponentą arba atskirą techninį mazgą, patvirtintą pagal šios taisyklės su pakeitimais, padarytais 01 serijos pakeitimais, I ir II dalis.
            
         31.3.   Praėjus 18 mėnesių nuo šios taisyklės su pakeitimais, padarytais 02 serijos pakeitimais, įsigaliojimo dienos šią taisyklę taikančios Susitariančiosios šalys:
   
               a)
            
            
               atmeta komponento arba atskiro techninio mazgo tipą, neatitinkantį šios taisyklės su pakeitimais, padarytais 02 serijos pakeitimais, I dalies reikalavimų;
            
         
               b)
            
            
               suteikia patvirtinimus tik jeigu tvirtintinas komponento arba atskiro techninio mazgo tipas atitinka šios taisyklės su pakeitimais, padarytais 02 serijos pakeitimais, I dalies reikalavimus;
            
         
               c)
            
            
               draudžia įrengti komponentą arba atskirą techninį mazgą, neatitinkantį šios taisyklės su pakeitimais, padarytais 02 serijos pakeitimais, I ir II dalių reikalavimų;
            
         
               d)
            
            
               komponento arba atskiro techninio mazgo tipų patvirtinimus laiko negaliojančiais, jeigu jie neatitinka šios taisyklės su pakeitimais, padarytais 02 serijos pakeitimais, I dalies reikalavimų.
            
         31.4.   48 mėnesius nuo šios taisyklės su pakeitimais, padarytais 02 serijos pakeitimais, įsigaliojimo dienos šią taisyklę taikančios Susitariančiosios šalys:
   
               a)
            
            
               toliau suteikia patvirtinimus tiems transporto priemonių tipams, kurie atitinka šios taisyklės su pakeitimais, padarytais 01 serijos pakeitimais, III dalies reikalavimus;
            
         
               b)
            
            
               toliau pripažįsta nacionalinius arba regioninius tipo patvirtinimus, suteiktus transporto priemonių tipams, kurie patvirtinti pagal šios taisyklės su pakeitimais, padarytais 01 serijos pakeitimais, III dalį.
            
         31.5.   Praėjus 48 mėnesiams nuo šios taisyklės su pakeitimais, padarytais 02 serijos pakeitimais, įsigaliojimo dienos šią taisyklę taikančios Susitariančiosios šalys:
   
               a)
            
            
               suteikia patvirtinimus tik jeigu tvirtintinas transporto priemonės tipas atitinka šios taisyklės su pakeitimais, padarytais 02 serijos pakeitimais, III dalies reikalavimus;
            
         
               b)
            
            
               atsisako suteikti nacionalinius arba regioninius tipo patvirtinimus ir pirminę nacionalinę arba regioninę transporto priemonės, kuri neatitinka šios taisyklės su pakeitimais, padarytais 03 serijos pakeitimais, III dalies reikalavimų, registraciją (eksploatavimo pradžia);
            
         
               c)
            
            
               pagal šią taisyklę patvirtinimus laiko negaliojančiais, jeigu transporto priemonių tipai neatitinka šios taisyklės su pakeitimais, padarytais 02 serijos pakeitimais, III dalies reikalavimų.
            
         31.6.   Nepaisant pirmiau pateiktų pereinamojo laikotarpio nuostatų, Susitariančiosios šalys, kurios šią taisyklę pradeda taikyti nuo naujausių pakeitimų serijos įsigaliojimo datos, neprivalo pripažinti patvirtinimų, suteiktų pagal bet kurią ankstesnę šios taisyklės pakeitimų seriją.
   
      (1)  Kaip apibrėžta suvestinės rezoliucijos dėl transporto priemonių konstrukcijos 7 priede (R.E.3), (dokumentas TRANS/WP.29/78/Rev.1/Amend.2 su paskutiniais pakeitimais, padarytais Amend.4).
   
      (2)  1 – Vokietija, 2 – Prancūzija, 3 – Italija, 4 – Nyderlandai, 5 – Švedija, 6 – Belgija, 7 – Vengrija, 8 – Čekija, 9 – Ispanija, 10 – Serbija, 11 – Jungtinė Karalystė, 12 – Austrija, 13 – Liuksemburgas, 14 – Šveicarija, 15 (nenaudojamas), 16 – Norvegija, 17 – Suomija, 18 – Danija, 19 – Rumunija, 20 – Lenkija, 21 – Portugalija, 22 – Rusijos Federacija, 23 – Graikija, 24 – Airija, 25 – Kroatija, 26 – Slovėnija, 27 – Slovakija, 28 – Baltarusija, 29 – Estija, 30 (nenaudojamas), 31 – Bosnija ir Hercegovina, 32 – Latvija, 33 (nenaudojamas), 34 – Bulgarija, 35 (nenaudojamas), 36 – Lietuva, 37 – Turkija, 38 (nenaudojamas), 39 – Azerbaidžanas, 40 – Buvusioji Jugoslavijos Respublika Makedonija, 41 (nenaudojamas), 42 – Europos bendrija (patvirtinimus suteikia jos valstybės narės, naudodamos atitinkamus savo EEK simbolius), 43 – Japonija, 44 (nenaudojamas), 45 – Australija, 46 – Ukraina, 47 – Pietų Afrikos Respublika, 48 – Naujoji Zelandija, 49 – Kipras, 50 – Malta, 51 – Korėjos Respublika, 52 – Malaizija, 53 – Tailandas, 54 ir 55 (nenaudojami) ir 56 – Juodkalnija. Kiti numeriai kitoms valstybėms skiriami chronologine tvarka, kuria jos ratifikuoja Susitarimą dėl suvienodintų techninių nuostatų ratinėms transporto priemonėms, įrangai ir dalims, kurios gali būti įrengiamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų priėmimo arba prie jo prisijungia; apie paskirtus numerius Susitariančiosioms šalims praneša Jungtinių Tautų Generalinis sekretorius.
   
      (3)  Žr. 2 išnašą.
   
      (4)  Žr. 2 išnašą.
   
      I PRIEDAS
      PRANEŠIMAS
      (didžiausias formatas: A4 (210 × 297 mm)]
      
         
      
         
   
   
      2 PRIEDAS
      PRANEŠIMAS
      (didžiausias formatas: A4 (210 × 297 mm))
      
         
      
         
   
   
      3 PRIEDAS
      PRANEŠIMAS
      (didžiausias formatas: A4 (210 × 297 mm))
      
         
      
         
   
   
      4 PRIEDAS
      PATVIRTINIMO ŽENKLŲ IŠDĖSTYMAS
      A   modelis
      (žr. šios taisyklės 6.4, 15.4 ir 24.4 punktus)
      
         
      Pavaizduotasis prie transporto priemonės arba prie galinės apsaugos nuo palindimo įtaiso (GAPĮ) tvirtinamas patvirtinimo ženklas nurodo, kad atitinkamas transporto priemonės tipas arba GAPĮ tipas, atsižvelgiant į galinę apsaugą nuo palindimo po transporto priemone susidūrimo atveju, buvo patvirtintas Nyderlanduose (E4) pagal taisyklę Nr. 58, patvirtinimo numeris – 022439. Pirmi du patvirtinimo numerio skaitmenys nurodo, kad patvirtinimas suteiktas pagal taisyklės Nr. 58 su pakeitimais, padarytais 02 serijos pakeitimais, reikalavimus.
      B   modelis
      (žr. šios taisyklės 6.5, 15.5 ir 24.5 punktus)
      
         
      Pavaizduotasis prie transporto priemonės tvirtinamas patvirtinimo ženklas nurodo, kad atitinkamas transporto priemonės tipas buvo patvirtintas Nyderlanduose (E4) pagal taisykles Nr. 31 ir Nr. 58 (1). Patvirtinimo numerio skaitmenys nurodo, kad suteikiant atitinkamus patvirtinimus į taisyklę Nr. 58 jau buvo įtraukti 02 serijos pakeitimai, o taisyklė Nr. 31 vis dar buvo nepakeistos.
      
         (1)  Pastarasis numeris pateiktas tik kaip pavyzdys.
   
   
      5 PRIEDAS
      BANDYMO SĄLYGOS IR PROCEDŪROS
      1.   GALINĖS APSAUGOS NUO PALINDIMO ĮTAISŲ BANDYMO SĄLYGOS
      1.1   Gamintojui paprašius bandymą galima atlikti:
      
                  1.1.1
               
               
                  naudojant to tipo, kuriam skirtas galinės apsaugos nuo palindimo įtaisas, transporto priemonę; šiuo atveju laikomasi 2 skirsnyje nustatytų sąlygų, arba
               
            
                  1.1.2
               
               
                  naudojant to tipo, kuriam skirtas GAPĮ, transporto priemonės važiuoklės dalį; ši dalis turi atitikti susijusį (-ius) transporto priemonės tipą (-us), arba
               
            
                  1.1.3
               
               
                  naudojant standųjį bandymo stendą.
               
            1.2   Tais atvejais, kai taikomi 1.1.2 ir 1.1.3 punktai, dalys, naudojamos GAP įtaisui su transporto priemonės važiuoklės dalimi arba su standžiuoju bandymo stendu sujungti, turi būti lygiavertės dalims, naudojamoms GAP įtaisui pritvirtinti, kai jis įrengtas transporto priemonėje.
      1.3   Gamintojo prašymu ir gavus technikos tarnybos sutikimą, 3 skirsnyje aprašytą bandymų procedūrą galima modeliuoti atliekant skaičiavimus.
      2.   TRANSPORTO PRIEMONIŲ BANDYMO SĄLYGOS
      2.1   Transporto priemonė turi stovėti ant horizontalaus, plokščio, tvirto ir lygaus paviršiaus.
      2.2   Priekiniai ratai nustatomi važiuoti tiesiai į priekį.
      2.3   Pripūstų padangų slėgis turi atitikti gamintojo rekomenduojamą slėgį.
      2.4   Jei būtina užtikrinti 3.1 punkte nustatytas bandymo jėgas, transporto priemonė gali būti pritvirtinama, kad neriedėtų, bet kokiu transporto priemonės gamintojo nurodytu būdu.
      2.5   Transporto priemonės su hidropneumatine, hidrauline ar pneumatine pakaba arba automatiniu lygio reguliavimo pagal apkrovą įtaisu bandomos pakabai arba įtaisui veikiant gamintojo nurodytomis įprasto naudojimo sąlygomis.
      3.   BANDYMO PROCEDŪRA
      3.1   Kaip laikomasi šios taisyklės 7.3 ir 25.6 reikalavimų, tikrinama naudojant tinkamus bandymo įtvarus; toliau nurodytuose 3.1.1 ir 3.1.2 punktuose nustatytomis bandymo jėgomis atskirai ir nuosekliai veikiamas ne didesnio nei 250 mm aukščio (tikslų aukštį turi nurodyti gamintojas) ir 200 mm pločio paviršius, kurio vertikalių briaunų kreivės spindulys yra 5 + 1 mm. Aukštį virš žemės nuo paviršiaus centro turi nustatyti gamintojas pagal linijas, kurios įtaisą apriboja horizontaliai. Kai bandymas atliekamas naudojant transporto priemonę, nepakrautos transporto priemonės aukštis neturi būti didesnis negu 600 mm. Jėgų veikimo eiliškumą gali nustatyti gamintojas.
      3.1.1   Horizontalia 100 kN jėga arba 50 % jėgos, sukuriamos didžiausiosios transporto priemonės masės, atitinkančia jėga, priklausomai nuo to, kuri iš šių jėgų yra mažesnė, paeiliui veikiami du taškai, kurie simetriškai išsidėstę prie įtaiso arba transporto priemonės, priklausomai nuo to, su kuo atliekamas bandymas, centrinės linijos ir tarp kurių mažiausias atstumas yra 700 mm, o didžiausias – 1 m. Tikslią jėgos veikimo taškų vietą nurodo gamintojas.
      3.1.2   Šio priedo 1.1.1 ir 1.1.2 punktuose apibrėžtais atvejais horizontalia 50 kN jėga arba 25 % jėgos, sukuriamos didžiausiosios transporto priemonės masės, atitinkančia jėga, priklausomai nuo to, kuri iš šių jėgų yra mažesnė, paeiliui veikiami du taškai, nutolę 300 + 25 mm nuo išilginių plokštumų, su kuriomis liečiasi galinės ašies ratų išoriniai kraštai, ir trečias taškas, ant tuos du taškus jungiančios linijos, per vidurinę transporto priemonės vertikaliąją plokštumą.
      3.1.3   Šio priedo 1.1.3 punkte apibrėžtais atvejais horizontalia 50 kN jėga arba 25 % jėgos, sukuriamos didžiausiosios transporto priemonės, kuriai skirtas įtaisas, atitinkančia jėga, masės, priklausomai nuo to, kuri iš šių jėgų yra mažesnė, paeiliui veikiami du taškai, kurių padėtį savo nuožiūra nustato galinės apsaugos nuo palindimo įtaiso gamintojas, ir trečias taškas, ant tuos du taškus jungiančios linijos, per vidurinę įtaiso vertikaliąją plokštumą.
      3.2   Pakaitiniai jėgų veikimo taškai
      Jeigu bent vienas iš 3.1 punkte minėtų taškų yra apsaugos nuo palindimo įtaisui skirto tarpo srityje, kaip nurodyta šios taisyklės 7.4 ir 25.8 punktuose, bandymų jėgomis veikiami pakaitiniai taškai, esantys:
      
                  3.2.1
               
               
                  pagal 3.1.1 punkto reikalavimą, ant vidurinės horizontaliosios linijos, ir nenutolę daugiau kaip 50 mm nuo vertikalaus krašto, esančio arčiausiai numatomų jėgos veikimo taškų, kaip apibrėžta tame punkte, ir
               
            
                  3.2.2
               
               
                  pagal 3.1.2 punkto reikalavimą, kiekvieno elemento, labiausiai nutolusio nuo įtaiso arba transporto priemonės, priklausomai nuo to, su kuo atliekamas bandymas, vidurinės vertikaliosios linijos, vidurinės horizontaliosios ir vertikaliosios linijų susikirtimo vietoje. Nuo išilginių plokštumų, su kuriomis liečiasi galinės ašies ratų išoriniai kraštai, šie taškai gali būti nutolę ne daugiau kaip 325 mm.